Katarina Launing

Katarina Launing (født 1971) er en TV- og filmregissør utdannet ved Den norske filmskolen på Lillehammer i 2000.

Biografi 
Launing har regissert flere norske filmer som har høstet gode kritikker. Hun er kjent for Julenatt i Blåfjell (2009) som hun regisserte sammen med Roar Uthaug. Hennes andre film Kule kidz gråter ikke handler om en fotballjente som blir alvorlig kreftsyk. Birger Vestmo skriver i sin anmeldelse: "Det må være en stor utfordring å fortelle om barnekreft uten å havne i den dypeste tristesse. Men Launing greier det, blant annet ved hjelp av et smart manus og energisk skuespill.". I 2018 kom  Battle som er en norsk dansefilm med Lisa Teige i hovedrollen. Launing har utviklet manuset til denne filmen i samarbeid med forfatter Maja Lunde. Filmen er en adaptasjon av Maja Lundes roman med samme navn.

I tillegg til spillefilmene har hun regissert en rekke kortfilmer, TV-serier, dokumentarer, reklame og musikkvideoer.

Filmografi 
Regi: 
 Dragevokterens jul (2020)
 Battle (2018)
 Kick it! (2014)
 Kule kidz gråter ikke (2013; også TV-versjon)
 Hotel Cæsar (2013; TV-serie)
 Fisk er sunt (2010)
 Julenatt i Blåfjell (2009)
 Mors lille Ole (2003)
 Callboy (2000)

Referanser

Eksterne lenker 
 

Norske TV-regissører
Norske filmregissører